OpenLLM-France/wikimedia huggingface dataset:
# Oleguer Huguet Ferré

Oleguer Huguet Ferré (Vilaplana, 1914 - Reus, 1996) va ser un escriptor i poeta català.
El poeta i escriptor reusenc Xavier Amorós, en fa una breu nota biogràfica: va néixer a Vilaplana però amb 15 anys va marxar a Reus per treballar d'administratiu en una bodega de vins. Mentre estava fent el servei militar al Marroc espanyol, va esclatar la guerra civil, i va estar tot el conflicte fent tasques d'oficina. No va dedicar-se a escriure fins al 1952 quan va aparèixer el Setmanari Reus una publicació local d'ideologia conservadora, en el que va fer diverses col·laboracions en vers i en prosa. Va publicar també a la Revista del Centre de Lectura, a Urbs, una publicació fundada i dirigida per Josep Maria Guix Sugranyes, i al Diario Español (després Diari de Tarragona). Es va presentar amb èxit a alguns certàmens i va guanyar el Premi Ciutat de Barcelona el 1961, i el premi Ciutat de Palma el 1971; el 1973 va guanyar la Flor Natural en els Jocs Florals de Barcelona i va repetir el 1975, i el 1976 va guanyar la Viola als mateixos jocs i fou reconegut Mestre en Gai Saber.
Va publicar diversos llibres de poesia i la seva obra figura en algunes antologies, com ara a l'Antologia de la poesia reusenca, una col·lecció que sortia anualment, dirigida pel doctor Bonaventura Vallespinosa i que recollia als poetes de la comarca. Magí Sunyer indica que la seva obra parla de la terra i de la religió. En els seus primers poemaris, Càntir de vidre (1954) i Ales d'argila (1961), alternen o conviuen la poesia devota i la que canta els elements rurals. Després publica Amb l'arrel enlaire (1975), on introdueix una certa temàtica social amb una ironia desencisada, i parla de la discriminació social, el turisme, l'emigració a ciutat dels pagesos, la contaminació... Finalment, amb Figures amb arbre (1978) busca més aviat els temes bíblics, teològics humans i socials.
La ciutat de Reus li ha dedicat un carrer.

## Referències

* ↑ Amorós, Xavier. Temps estranys: clarobscurs en la llarga postguerra reusenca II, 1951-1960. Reus: Associació d'Estudis Reusencs, 2002, p. 118. ISBN 8493232408.
* ↑ Olesti Trilles, Josep. Diccionari biogràfic de reusencs. Reus: l'Ajuntament, 1991, p. 361.
* ↑ Sunyer, Magí. "La literatura". A: Història general de Reus, vol. V. Reus: l'Ajuntament, 2003, p. 169. ISBN 8489688222
* ↑ Tricaz, Enric. Homes i dones pels carrers de Reus. Valls: Cossetània, 2010, p. 110. ISBN 9788497916929.

## Enllaços externs

* «Oleguer Huguet Ferré». Gran Enciclopèdia Catalana. Barcelona: Grup Enciclopèdia Catalana.
# Jean Veber

Jean Veber és un actor, guionista i director francès. És fill de Francis Veber.
Va estudiar cinema al Santa Monica College de Los Angeles.
Va dirigir La Ballade de Don amb Thierry Frémont, Marc Andréoni i Clara Bellar, Le Pharmacien de garde amb Vincent Pérez, Guillaume Depardieu i Pascal Légitimus, i Bipolar amb Andrew J. West, Emma Bell, Béatrice Rosen i Andrew Howard.
També és el creador d'AbracadaPod, un podcast sobre màgia cinematogràfica.

## Filmografia
### Director

* 1999 : La Ballade de Don (curtmetratge, també guionista)
* 2003 : Le Pharmacien de garde (ambé guionista)
* 2014 : Bipolar (també guionista i productor)

### Ajudant de direcció

* 1981 : La Chèvre de Francis Veber

### Guionista

* 1994 : Cache cash de Claude Pinoteau (coguionista)
* 1993 : Le Syndrome de Gilles de la Tourette de Philippe Azoulay (guionista)

### Actor

* 1986 : Les Fugitifs de Francis Veber

## Notes i referències

* 1 2 Jean Veber sur les pas de Francis
* ↑ Fiche technique du film Le Syndrome de Gilles de la Tourette a UniFrance
# Hipoparatiroïdisme

L'hipoparatiroïdisme és la disminució de la funció de les glàndules paratiroides amb subproducció de l'hormona paratiroidal (PTH). Això pot conduir a nivells baixos de calci a la sang, sovint causant convulsions i contraccions musculars o tetània (contracció muscular involuntària), i diversos altres símptomes. És una malaltia molt rara. La malaltia es pot heretar, però també es troba després de la tiroidectomia o la cirurgia de la glàndula paratiroidal, i pot ser causada per danys relacionats amb el sistema immunitari, així com per una sèrie de causes més rares. El diagnòstic es fa amb anàlisi de sangs, i altres investigacions com les proves genètiques en funció dels resultats. El tractament principal de l'hipoparatiroïdisme és la suplementació de calci i vitamina D. La substitució de calci o la vitamina D pot millorar els símptomes, però pot augmentar el risc de càlculs renals i malaltia renal crònica. A més, medicaments com l'hormona paratiroidal humana recombinant o la teriparatida es poden administrar per injecció per substituir l'hormona que falta.

## Referències

* ↑ «Hypoparathyroidism in the adult: epidemiology, diagnosis, pathophysiology, target-organ involvement, treatment, and challenges for future research». Journal of Bone and Mineral Research, vol. 26, 10, 01-10-2011, pàg. 2317–2337. DOI: 10.1002/jbmr.483. PMC: 3405491. PMID: 21812031.
# Porta comuna

En electrònica, un amplificador de porta comuna és una de les tres topologies bàsiques d'amplificadors de transistors d'efecte de camp (FET) d'una sola etapa, que s'utilitzen normalment com a buffer de corrent o amplificador de tensió. En aquest circuit, el terminal font del transistor serveix d'entrada, el drenatge és la sortida i la porta està connectada a terra, o "comú", d'aquí el seu nom. El circuit de transistor d'unió bipolar anàloga és l'amplificador de base comuna.

## Aplicacions

Aquesta configuració s'utilitza amb menys freqüència que la font comú o el seguidor de font. És útil, per exemple, en receptors de RF CMOS, especialment quan es treballa prop de les limitacions de freqüència dels FET; és desitjable a causa de la facilitat d'adaptació d'impedància i potencialment té menys soroll. Gray i Meyer proporcionen una referència general per a aquest circuit.

## Característiques de baixa freqüència

A baixes freqüències i en condicions de petit senyal, el circuit de la figura 1 es pot representar amb el de la figura 2, on s'ha utilitzat el model híbrid-pi per al MOSFET.
Les característiques de l'amplificador es resumeixen a continuació a la taula 1. Les expressions aproximades utilitzen els supòsits (normalment exactes) r $_O$ >> R $_L$ i g $_m$ r $_O$ >> 1.
| Taula 1 | Definició | Expressió | Expressió aproximada |
| Guany de corrent de curtcircuit | ${A_{i}}={i_{\mathrm {out} } \over i_{\mathrm {S} }}{\Big |}_{R_{L}=0}$ | $\ 1$ | $\ 1$ |
| Guany de tensió en circuit obert | ${A_{v}}={v_{\mathrm {out} } \over v_{\mathrm {S} }}{\Big |}_{R_{L}=\infty }$ | ${\begin{matrix}((g_{m}+g_{mb})r_{\mathrm {O} }+1){\frac {R_{L}}{r_{O}+R_{L}}}\end{matrix}}$ | $\ g_{m}R_{L}$ |
| Resistència d'entrada | $R_{\mathrm {in} }={\frac {v_{S}}{i_{S}}}$ | ${{R_{L}+r_{O}} \over {(g_{m}+g_{mb})r_{O}+1}}$ | ${\begin{matrix}{\frac {1}{g_{m}}}\end{matrix}}$ |
| Resistència de sortida | $R_{\mathrm {out} }={\frac {v_{x}}{i_{x}}}$ | $\ (1+(g_{m}+g_{mb})r_{O})R_{S}+r_{O}$ | $(g_{m}r_{O})R_{S}$ |
En general, el guany total de tensió/corrent pot ser substancialment inferior als guanys de circuit obert/curtcircuit indicats anteriorment (segons la font i les resistències de càrrega) a causa de l'efecte de càrrega.

## Referències

* ↑ «Common-Gate-Amplifier | Analog-CMOS-Design || Electronics Tutorial» (en anglès). https://www.electronics-tutorial.net.+[Consulta: 20 maig 2023].
* ↑ Paul R. Gray. Analysis and Design of Analog Integrated Circuits (en anglès). 4th. New York: Wiley, 2001, p. 186–191. ISBN 0-471-32168-0.
* ↑ eeeguide. «Common Gate Circuit | Equivalent Circuit | Voltage Gain» (en anglès). https://www.eeeguide.com,+20-02-2019.+[Consulta: 20 maig 2023].
* ↑ «Common gate with low input impedance» (en anglès). https://electronics.stackexchange.com.+[Consulta: 20 maig 2023].
# Álvaro Adrián Núñez

Álvaro Núñez (Rivera, 11 de maig de 1973) és un futbolista uruguaià, que ocupa la posició de porter.
Va començar la seua carrera en equips del seu país, com Fénix, Cerro i Rentistas. L'estiu de 1999 fitxa pel Club Deportivo Numancia, de la primera divisió espanyola. Hi seria titular durant dues temporades a la màxima categoria.
A partir del descens del club castellà el 2001, passaria a la suplència, condició que hi va mantindre durant la resta de la seua permanència al Numancia, fins al 2008. De fet, hi va jugar pràcticament el mateix nombre de partits els seus dos primers anys que a les altres set temporades.
El 2008 fitxa pel Club Deportivo Guadalajara.

## Selecció

Núñez ha estat internacional amb la selecció uruguaiana de futbol en una ocasió. Va formar part del combinat del seu equip què va participar en la Copa Amèrica de 1999, on els charrua van ser finalistes.

## Enllaços externs

* Fitxa del jugador
# Catch-22

«Catch-22 o Catch 22» té aquests significats:
* Catch-22 (novel·la), novel·la escrita per Joseph Heller i publicada el 1961.
* Catch-22 (pel·lícula), pel·lícula estatunidenca de 1970 dirigida per Mike Nichols i basada en la novel·la.
* Catch-22 (minisèrie), minisèrie de televisió de 2019 basada en la novel·la.
* Catch 22 (banda), grup musical estatunidenc de ska punk.
# Oleguer Pujol i Ferrusola

Oleguer Pujol i Ferrusola (Barcelona, 28 de juny de 1972) és un empresari immobiliari català. Llicenciat d'ESADE, s'ha dedicat als negocis immobiliaris i gestiona Drago Capital, una plataforma d'inversió immobiliària d'Espanya i Portugal. El juliol de 2014 la Fiscalia Anticorrupció obrí una investigació a Oleguer Pujol per un presumpte delicte de blanqueig de diners. Es va veure embolicat en els papers de Panamà pels seus tripijocs en l'evasió d'impostos.

## Referències

* 1 2 Brunet, José María «Els negocis conflictius». La Vanguardia, 27-07-2014, p. 18.
* ↑ «Anticorrupció investiga Oleguer Pujol per blanquejar diners». Ara, 28-07-2014 [Consulta: 30 juliol 2014].
* ↑ «Oleguer Pujol i Àlex Crivillé, en els «papers de Panamà»». Regió 7, 16-04-2005. [Consulta: 15 agost 2021].
Família Pujol :
Florenci Pujol i Brugat Maria Soley  
  Francesc Cabana i Vancells Maria Pujol i Soley Jordi Pujol i Soley Marta Ferrusola   
 Jordi Pujol i Ferrusola Marta Pujol i Ferrusola Josep Pujol i Ferrusola Pere Pujol i Ferrusola Oriol Pujol i Ferrusola Mireia Pujol i Ferrusola Oleguer Pujol i Ferrusola :
# Harha

Harha és un poble d'Uttar Pradesh, districte d'Unao, a uns 12 km al sud d'Unao 26° 25′ 20″ N, 80° 34′ 00″ E﻿ / ﻿26.42222°N,80.56667°E﻿ / 26.42222; 80.56667. La població tenia 5.440 habitants el 1869 i el 1881 ja havia baixat a 4.847. Avui és poc important.
Antigament era la vila de Shaikapur que pertanyia als ahirs. El cap del poble es va enfrontar al cap dels Lodh que governaven a la veïna vila de Indrapur, i els Lodh es van erigir en triomfadors i van ocupar la ciutat que van canviar de nom a Harha, en temps de Mahmud de Gazni, vers el començament del segle xi. La ciutat i rodalia va formar en temps dels mogols la pargana d'Harha que fou possessió de la família Lodh, que en fou expulsada per un membre de la família Kayasth anomenat Chaturbhuj Das, agent del raja Jai Chand de Kanauj, que així va adquirir el territori i va fundar 75 nous poblets. La dinastia de rages de Kanauj va entrar en decadència i al final del segle xix només governava sobre dos pobles dels 117 de la pargana.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Porta de Bisagra

* Per a altres significats, vegeu «Porta de Bisagra Vieja».
La Porta de Bisagra, o Porta Nova de Bisagra, és una porta monumental a les muralles de la ciutat espanyola de Toledo, a Castella-la Manxa. És coneguda amb el títol de «Nova», ja que hi ha una altra porta als voltants —de menor grandària— anomenada Porta de Bisagra Vieja o d'Alfons VI. El seu nom musulmà era bab al Shaqra.
Hi ha cert debat pel que fa al seu origen i antiguitat, podent ser aquest primer àrab o mudèjar. Va sofrir una reconstrucció a mitjan segle xvi, que va deure començar cap a 1540; participarien en ella Nicolás de Vergara el Vell, Juan de Benavides, Eugenio Sánchez i cap al 1547-48 Alonso de Covarrubias. Les obres finalitzarien el 1576.
Està formada per dos cossos independents amb dos alts murs emmerletats que els uneixen, formant un pati entre ells, on es troba una estàtua de Carles V del Sacre Imperi Romanogermànic. El costat extern està format per un arc de mig punt amb carreus encoixinats, sobre el qual es troba un gran escut de la «Ciutat Imperial», amb la seva inconfusible àguila bicèfala, a més d'un frontó amb una escultura d'un àngel custodi. Flanquegen aquesta entrada dues grans torrasses circulars. El cos que dona a la ciutat té una altra porta d'arc de mig punt, flanquejada per dues torrasses quadrades rematades amb teulades piramidals.

## Referències

* ↑ Santos Vaquero, 2006, p. 147.
* ↑ Santos Vaquero, 2006, p. 147-148.
* ↑ Santos Vaquero, 2006, p. 148-149.
* 1 2 3 Marías, 1986, p. 28.
* ↑ Santos Vaquero, 2006, p. 148.
* ↑ Santos Vaquero, 2006, p. 157.
* 1 2 Canalda, Narváez Cases i Sureda, 2011, p. 288.
* 1 2 3 Sánchez Torija, 2006, p. 108.

## Bibliografia

* Canalda, Sílvia; Narváez Cases; Sureda. Cartografías visuales y arquitectónicas de la modernidad: siglos XV-XVIII. Edicions Universitat Barcelona, 2011. ISBN 9788447535408.
* Marías, Fernando. La arquitectura del Renacimiento en Toledo (1541-1631). CSIC, 1986. ISBN 9788400061760.
* Sánchez Torija, Beatriz. Universidad de Castilla La Mancha. Casiano Alguacil: los inicios de la fotografía en Toledo, 2006. ISBN 9788484274834.
* Santos Vaquero, Ángel «Puntualizaciones sobre la puerta de Bisagra». Anales toledanos, 42, 2006, pàg. 147-158. ISSN: 0538-1983.
# Madar

Madar és una regió de l'estat autònom de Maakhir a Somàlia, creada el 2007. La capital és Badhan. El territori forma una llenca de terra entre la costa i el sud del país, que ocupa un terç de l'amplada de l'estat, estant situat a la part central, amb Boharo a l'est i Sanaag a l'oest.
No està reconeguda ni per Somalilàndia ni per Puntland que la consideren ambdues part del seu territori, ambdues com a part de la regió de Sanaag.
# Álvaro Aguado Méndez

Álvaro Aguado Méndez, (Jaén, Andalusia, 1 de maig de 1996) conegut simplement com a Álvaro Aguado, és un futbolista professional andalús que juga com a migcampista al RCD Espanyol.

## Trajectòria

Nascut a Jaén, és un futbolista format al planter del Real Jaén juvenil, des d'on passaria també al Vila-real CF i al Llevant UE juvenils.
La temporada 2015-16 va signar contracte amb l'Ontinyent CF per una temporada i en la següent temporada va tornar a la seva ciutat natal per jugar al Real Jaén CF. Després del descens de categoria a Tercera Divisió, el migcampista es va enrolar en l'estructura del Còrdova CF per jugar en el filial del grup IV de Segona B.
Va fer el seu debut amb el primer equip en la Lliga 1|2|3, el 20 de desembre de 2017, en un partit contra el CF Reus Deportiu. Va marcar el seu primer gol com a professional el 2 de juny de 2018, en una victòria per 3–0 enfront del Sporting de Gijón. Al final de la temporada 2017-18, després de consumar-se el descens a Tercera Divisió amb el filial, a l'estiu de 2018 va realitzar la pretemporada amb el primer equip.
Durant la temporada 2018-19 va formar part de la primera plantilla del Còrdova C. F. en la Lliga 1|2|3.
La temporada 2019-20 va formar part del Reial Valladolid CF, equip pel qual va fitxar l'anterior mercat hivernal dins del fitxatge de Sergi Guardiola per l'equip blanquiviolat, però en el qual va romandre en qualitat de cedit. El 22 de gener de 2020 es va oficialitzar la seva cessió al Club Deportivo Numància de Soria fins a final de temporada després de la falta d'oportunitats en l'equip val·lisoletà.
El 30 de setembre de 2020 va signar pel CF Fuenlabrada de la Segona Divisió espanyola per una temporada, cedit novament pel Reial Valladolid.

## Referències

* ↑ Aguado debuta en Segunda División
* ↑ Álvaro Aguado, uno más a las órdenes de Francisco
* ↑ ¿Quién es, realmente, Álvaro Aguado?
* ↑ Valladolid y Numancia acuerdan la cesión de Aguado
* ↑ «Aguado llega cedido al Fuenla». Diario As, 30-09-2020. [Consulta: 1r octubre 2020].

## Enllaços externs

* Perfil a transfermarkt
* Álvaro Aguado Méndez a BDFutbol
* Álvaro Aguado Méndez a La Preferente (castellà)
* Álvaro Aguado Méndez, Fitxa a Soccerway
# Catbavrienden Korfbal Club

El Catbavrienden Korfbal Club és un club de corfbol d'Anvers (Bèlgica) fundat l'1 d'agost de 1948. És l'equip belga que ha guanyat més vegades l'Europa Cup, fent-ho en tres ocasions en la dècada del 1990.

## Referències

* ↑ «Catbavrienden K.C. v.z.w.» (en neerlandès). Koninklijke Belgische Korfbalbond. [Consulta: 23 agost 2022].
* ↑ The history of the IKF Europa Cup tournament for club teams (en anglès). Zeist: International Korfball Federation, 2016, p. 3-5.
* ↑ «Europa Cup korfbal - Boeckenberg une nouvelle fois battu en finale, PKC sacré» (en francès). RTL, 16-01-2016. [Consulta: 23 agost 2022].

## Enllaços externs

* Lloc web oficial
# Fournier (cràter marcià)

Fournier és un cràter d'impacte del planeta Mart situat al sud-oest del cràter Du Martheray, al nord-oest de Jarry-Desloges, al nord-est de Verlaine i a l'est d'Schroeter, a 4.3° nord i 72.6° est. L'impacte va causar un clavill de 118 quilòmetres de diàmetre. El nom va ser aprovat en 1973 per la Unió Astronòmica Internacional, en honor de l'astrònom francès Georges Fournier (1881-1954).

## Referències

* ↑ "Fournier (cràter marcià)". Gazetteer of Planetary Nomenclature. USGS Astrogeology Research Program. (anglès)
# Casa Gran del Papiol

La Casa Gran del Papiol és una masia de l'Arboç (Baix Penedès) inclosa a l'Inventari del Patrimoni Arquitectònic de Catalunya.

## Descripció

L'edifici és rodejat per un frondós jardí. Presenta tres plantes. Els baixos tenen una porta d'arc rebaixat de grans dimensions i dues finestres a cada banda de la reixa. Una cornisa el separa del pis noble, el qual consta de tres balcons amb barana de ferro i base. Les golfes tenen un cos central emmarcat per bandes verticals que presenta una finestra coronella, unes arcuacions cegues i una coberta de dues vessants. A cada costat hi ha una finestra quadrada i una coberta plana. L'interior dels baixos presenta una gran entrada i una bonica escala de tipus barroc. Damunt de la porta d'accés hi ha la següent inscripció: "1798. Joan Vidal y Batlle". La casa és l'habitatge dels amos i fou construïda en el 1798.

## Referències

* 1 2 «Casa Gran del Papiol». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 gener 2019].
* ↑ «M@RC - Casa Gran del Papiol». [Consulta: 4 febrer 2019].
* ↑ «Casa Gran del Papiol - L'Arboç - Pobles de Catalunya». [Consulta: 4 febrer 2019].

## Enllaços externs

* «Casa Gran del Papiol». Mapa de recursos culturals. Diputació de Tarragona.
# Jima

«Jima» té aquests significats:
* Regne de Jimma antic regne a Etiòpia
* Jimma, ciutat d'Etiòpia
# La Bicha

Laura Guillen Romero «La Bicha» (Palafrugell, 7 d'abril de 1977) és una balladora de flamenc i percussionista de caixó. També fa classes de flamenc.
Va començar els seus primers passos artístics des de molt jove. Es va formar a les ciutats de Barcelona, Sevilla i Madrid amb alguns destacats mestres de la dansa flamencaː Farruquito, Belén Maya, Juana Amaya, Yolanda Heredia, Rafaela Carrasco, Manuel Núñez, Isabel Bayón, Alicia Márquez...
Va rebre el nom de «La Bicha» després de col·laborar amb les Desmaskaradas, una banda de música critica i d'humor, formada majoritàriament per dones. Van gravar també Palos flamencos pa los punks. Més endavant la Compañia Flamenco Joven va anunciar que Laura «La Bicha» a l'espectacle fet a la sala Tarantos de Barcelona. Va començar estudis de magisteri musical, també dansa contemporània i ballet a Àrea, Espiral, C.A.T..
Ha actuat en diverses sales i festivals d'Espanya i Europa. L'any 1999 va actuar a Palafrugell a l'espectacle musical Espai Zero.
L'any 2010 va crear l'espectacle Mi flamenco, amb el ballet Flamenkerias, format per tres bailaoras i un bailaor. Hi van crear fusions amb el tango argentí, la salsa i també amb la música tradicional àrab. Manté aquest espectacle paral·lelament amb Flamenqueando, on hi torna a introduir la musica en directe amb tres ballarins i cinc musics. El 2020 va presentar el projecte «Black Flamenco», un homenatge a la música negra des de la perspectiva flamenca.
Entre els anys 2007 al 2013 va participar en els discs del grup Calima: Azul, Tierra, Solo volar i Lumbre i en la filmació dels videoclips: «Sueña», «Calima», «Maita terra», «Destino» i «Sabores» del grup Calima.

## Referències

* ↑ Colom, Roger. «La Bicha». Girona Cultura. Ajuntament de Girona. [Consulta: 20 desembre 2023].
* ↑ Soler, Albert «Laura Guillén. Bailaora: «Vincular flamenc i toros és cosa de pandereta»» (interviu). Diari de Girona, 29·06·2018.
* 1 2 «Biografia» (en castellà). La Bicha. Companyia flamenca. [Consulta: 12 febrer 2024].
* 1 2 3 «La Bicha. Presentació del nou projecte black flamenco» (pdf). Dossier de Premsa. El festival petit del Barri Vell, 2020. [Consulta: 20 desembre 2023].
* ↑ Bonal, Carme «Música: Un espectacle "musical" al Teatre Municipal». Revista de Palafrugell, 01-05-1999, p. 19.
* ↑ «La nova nit amb Les Migas». Revista de Palafrugell, 01-04-2010, pàg. 14.
* ↑ «En lo cierto, nuevo videoclip de Calima» (en castellà). La Higuera, 17-01-2008. [Consulta: 20 desembre 2023].

## Enllaços externs

* «Fitxa del grup Calima».
# Arp (Texas)

Arp és una població dels Estats Units a l'estat de Texas. Segons el cens del 2006 tenia 1.040 habitants.

## Demografia

Segons el cens del 2000, Arp tenia 901 habitants, 361 habitatges, i 259 famílies. La densitat de població era de 142 habitants/km².
Dels 361 habitatges en un 32,1% hi vivien nens de menys de 18 anys, en un 59,3% hi vivien parelles casades, en un 8,6% dones solteres, i en un 28% no eren unitats familiars. En el 26,3% dels habitatges hi vivien persones soles el 13,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 2,97.
Per edats la població es repartia de la següent manera: un 25,2% tenia menys de 18 anys, un 8,7% entre 18 i 24, un 27,3% entre 25 i 44, un 24% de 45 a 60 i un 14,9% 65 anys o més.
L'edat mediana era de 37 anys. Per cada 100 dones de 18 o més anys hi havia 89,3 homes.
La renda mediana per habitatge era de 33.750 $ i la renda mediana per família de 38.807 $. Els homes tenien una renda mediana de 27.443 $ mentre que les dones 22.202 $. La renda per capita de la població era de 16.619 $. Aproximadament el 4,2% de les famílies i el 4,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Arp». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 12 agost 2010].
* ↑ «Geographic Comparison Table- Arp». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].